armvectores/hy_wikipedia_2023 huggingface dataset:
Ինգա Նալբանդյան

Ինգա Նալբանդյան (օրիորդական անունը` Հենրիետտե Լուսինդե Քոլին, 1879, Սոլերոդ, Ռուդերսդալ, Մայրաքաղաքային տարածաշրջան, Դանիա - 1929, Կոպենհագեն, Դանիա), դանիացի գրող և բանաստեղծուհի, Հայաստանի Առաջին Հանրապետության դեսպանը Դանիայի թագավորությունում (1918-1920)։


== Կենսագրություն ==
Ինգա Նալբանդյանը (Հենրիետտե Լուսինդե Քոլին), ծնվել է 1879 թվականին դանիական Սոլերոդ քաղաքում` ազնվատոհմ Յոնաս Սիգիզմունդ Քոլինի ընտանիքում։ Ծննդավայրում կրթությունը ստանալուց հետո, մեկնել է Շվեյցարիա` ֆրանսերենի դասեր առնելու։ Այնտեղ հանդիպել է ապագա ամուսնուն` Պաուլ Նալբանդյանին։ 1904 թվականին նրանք ամուսնացել են։ 1909 թվականին ամուսնու հետ ճամփորդել է Կոստանդնուպոլիս։ Ամուսինը ստանձնել է հայկական գիմնազիայի տնօրինությունը, իսկ Ինգան աշխատանքի է անցել տեղի հայկական հիվանդանոցում։ Առաջին համաշխարհային պատերազմի տարիներին երիտթուրքերը սանձազերծում են հայերի կոտորածները Օսմանյան կայսրության տարածքով մեկ։ Ինգայի ամուսինը ծանր հիվանդանում է և շուտով մահանում։ Ինգա Նալբանդյանին ոչինչ չի մնում անելու, քան փրկել երեխաներին։ Նա վերադառնում է հայրենիք և հաստատվում Կոպենհագենում, որտեղ էլ 1929 թվականին հեռանում է կյանքից։


== Ստեղծագործություններ ==
Ինգա Նալբանդյանն ունի հարուստ հրատարակչական կենսագրություն, բազմաթիվ ստեղծագործությունների հեղինակ է։ 1916 թվականին մազապուրծ հասնելով Դանիա, նա ձեռնամուխ է լինում թղթին հանձնելու իր տեսածն ու լսածը։ Երեք տարում գրում է պատմվածքների մի ամբողջ շարք և եռագրությունը, որը եվրոպական հասարակության համար հանդիսացավ Հայոց ցեղասպանության մասին գրելու առաջին փորձը։ Ինգայի գրքերը թարգմանվել են շվեդերեն, անգլերեն, ֆլամանդերեն և ֆրանսերեն։ Ավելի ուշ Ինգան սկսում է համագործակցել Ազգերի լիգայում Դանիայի պատվիրակ Հեննի Ֆորչհամերի հետ` ի պաշտպանություն Հայոց ցեղասպանությունից մազապուրծ եղած փախստականների իրավունքների։


== Միջոցառում Հայոց ցեղասպանության թանգարան-ինստիտուտում ==
2014 թվականի հոկտեմբերի 7-ին ժամը 12:00-ին Հայոց ցեղասպանության թանգարան-ինստիտուտի ժամանակավոր ցուցադրությունների սրահում տեղի է ունենում դանիացի գրող, հայասեր Ինգա Նալբանդյանի ծննդյան 135 ամյակին նվիրված միջոցառում։ Միջոցառմանը ներկա է եղել նաև Ինգա Նալբանդյանի թոռը` Ֆրանս Նալբանդյանը։ Միջոցառմանը ներկայացվել էր Ինգա Նալբանդյանի դեռևս 1917 թվականին «Քո եղբոր արյունն է կանչում» եռապատումի հայերեն թարգմանությունը։ Աշխատանքը բաղկացած է երեք գրքերից` Մեծ ցավը, Ճակատագրով պատժվածները, Սպիտակ դաշտը։ Դանիերենից թարգմանություննը կատարել է Հասմիկ Կուրղինյանը։ Միջոցառմանը տեղի ունեցել նաև Ինգա Նալբանդյանի 135-ամյակի առթիվ հրատարակված փոստային բացիկի մարման արարողություն։


== Ծանոթագրություններ ==


== Աղբյուրներ ==
Դանիացի գրող Ինգա Նալբանդյանին (1879-1929) նվիրված միջոցառուն ՀՅԹԻ-ում
Ջեննե մզկիթ


== Ջեննե մզկիթ ==
«Ջեննե մզկիթ»-(արաբ․՝ الجامع الكبير في جينيه‎‎)- արևի տակ չորացած տիղմից կառուցված ամենամեծ շինությունն է աշխարհում։ Մզկիթը գտնվում է Ջեննե քաղաքում (Մալի, Հարավային Աֆրիկա)  Բանի (Բաղնիքի) գետի ողողահունում։ «Հին քաղաք Ջեննե» նախագծի կազմում  մզկիթը 1988 թվականին ներառվել է ՅՈՒՆԵՍԿՕ-ի (Համաշխարհային ժառանգության) ցանկում։


== Պատմություն ==
Ահռելի ավազե ամրոց հիշեցնող այս շինությունը կառուցվել է 1906-1907թվականներին։ Պտղաբերությունն ու անարատությունը խորհրդանշող  ջայլամի ձվերով են պսակված աշտարակների սրածայր գագաթները։ Նիգեր գետի հեղեղման շրջանում Ջեննեն կղզու է վերածվում, իսկ նրա ներքևի մասը հայտնվում է ջրում։ Երաշտի շրջանում պատերը չորանում են, այսպիսով փրկվում փլվելուց։ Մի քանի դարերի ընթացքում Ջեննեն եղել է շուկայական կենտրոն և կարևոր օղակ տրանսսահարյան ոսկեառևտրում։15-16-րդ դարերում քաղաքը դարձավ այն վայրերից մեկը, որտեղից ամբողջ Աֆրիկայի տարածքով մեկ  տարածվեց իսլամը։ .
Ասֆալտե լաքեր

Ասֆալտե լաքեր, բնական և արհեստական ասֆալտի լուծույթներ՝ հեշտ գոլորշիացող որոշ լուծիչներում։ Որպես լուծիչ օգտագործում են բենզինը, բենզոլը, բենզին-բևեկնայուղ խառնուրդը և այլն։ Ասֆալտե լաքերը սև են, կայուն՝ ջրի, թթուների, սպիրտի և նոսր՝ հիմքերի նկատմամբ։ Նրանցով լաքապատում են ավտոմեքենաների, Էլեկտրաշարժիչների, որոշ իրերի մետաղյա մասերը (կոռոզիայից պաշտպանելու նպատակով)
Կալեն Էսպերյան

Կալեն Էսպերյան (հունիսի 8, 1961(1961-06-08), Բարինգտոն), ամերիկահայ օպերային երգչուհի (լիրիկական սոպրանո)։ Խաղացանկը ընդգրկում է հիմնականում Ջուզեպպե Վերդիի և Ջակոմո Պուչչինիի ստեղծագործությունները։


== Գործունեություն ==
1980-1990–ական թթ. հանդես է եկել «Մետրոպոլիտեն օպերա» (Լուիզայի դերերգ, Վերդիի «Լուիզա Միլլեր» օպերա), Լոնդոնի «Քովենտ-Գարդեն» (Դեզդեմոնայի և Ամելիայի դերերգեր Վերդիի «Օթելլո» և «Սիմոն Բոկանեգրա» օպերաներում), «Լա Սկալա» (Մինայի դերերգ, Վերդի «Ստիֆելիո»), Փարիզի ազգային օպերա (Դեզդեմոնա, Վերդիի «Օթելլո» օպերա), Բուենոս Այրեսի «Կոլոն» (Միմի, Պուչինիի «Բոհեմ» օպերա), Չիկագոյի «Լիրիկ օպերա» (Լիուի, Դեզդեմոնայի և Ալիսա Ֆորդի դերերգերը համապատասխանաբար Պուչչինիի «Տուրանդոտ», Վերդիի «Օթելլո» և «Ֆալստաֆ» օպերաներ) թատրոններում, ինչպես նաև Եվրոպայի և ԱՄՆ այլ օպերային բեմերում։


== Ծանոթագրություններ ==


== Արտաքին հղումներ ==
Պաշտոնական կայք Archived 2006-02-07 at the Wayback Machine.
Ռութ Հենդլեր

Ռութ Մարիաննա Հենդլեր (անգլ.՝ Ruth Marianna Handler, նոյեմբերի 4, 1916(1916-11-04), Դենվեր, ԱՄՆ - ապրիլի 27, 2002(2002-04-27), Century City, Լոս Անջելես, Կալիֆոռնիա, ԱՄՆ), ամերիկացի ձեռնարկատեր, Mattel ընկերության նախագահը, Բարբի տիկնիկի ստեղծողը։
Ռութ Մոսկովիչը ծնվել է 1916 թվականի նոյեմբերի 4-ին Դենվերում։ Լեհ-հրեական ներգաղթյալներ Հակոբ և Իդա Մոսկովիչների ընտանիքի վերջին՝ տասներորդ երեխան էր։ Ռութի ծննդից 6 ամիս անց վիրահատեցին Իդայի լեղապարկը, ինչի պատճառով նա չէր կարողանում դստեր համար հոգ տանել։ Երեխային դաստիարակում էին Իդայի ավագ դուստրը՝ Սառան, և Սառայի ամուսինը՝ Լուի Գրինվալդը։ 10 տարեկանից Ռութն աշխատեց նրա դեղատանը։
1938 թվականի հունիսի 26-ին Մոսկովիչն ամուսնացավ Էլիոթ Հենդլերի հետ։ 1945 թվականին ամուսիններն Էլիոթի ընկերոջ՝ Մեթսոն Հարոլդի հետ միասին ավտոտնակում հիմնեցին լուսանկարների շրջանակներ արտադրող ընկերություն, որն անվանեցին Mattel: Ավելի ուշ բիզնեսի զարգացմանը նպաստեց երաժշտական խաղալիքների և տիկնիկների տնակների համար անհրաժեշտ օժանդակ նյութերի արտադրությունը.:
1959 թվականին ֆիրման ներկայացրեց Ռութի մտահղացումը՝ Բարբի տիկնիկը։ Տիկնիկն անվանակոչվեց ի պատիվ Բարբարա Հենդլերի՝ Ռութի և Էլիոթի դստեր։ Սկզբնական շրջանում այն ծայրահեղ վատ էր վաճառվում և իր կանացի, բացեիբաց արտաքին տեսքի պատճառով արժանացավ կտրուկ քննադատության։
Չնայած դրան՝ շուտով տիկնիկն արժանացավ արտասովոր հանրաճանաչության. արդեն 1965 թվականին նրա վաճառքից ստացվող եկամուտը կազմում էր 100 միլիոն դոլլար։ Շուտով ստեղծվեց Քենը՝ Բարբիի տիկնիկ ընկերը։ Ի պատիվ Բարբարայի եղբայր Քեննեթի՝ նրան անվանակոչեցին Քեն։
1975 թվականին Էլիոթ և Ռութ Հենդլերները լքեցին Mattel-ը։ Ռութը մահացել է 2002 թվականի ապրիլի 27-ին Լոս Անջելեսում՝ ստամոքսի հետվիրահատական բարդացումներից։


== Ծանոթագրություններ ==


== Արտաքին հղումներ ==
Ռութ Հենդլերը Find a Grave կայքում
Բելորուչե

Բելորուչե (ռուս.՝ Белоручье), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալգոյի Լինդենբերգ

Ալգոյի Լինդենբերգ  (գերմ.՝  Lindenberg im Allgäu), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լինդաու շրջանում։ Բնակչությունը կազմում է 11 102 մարդ, տարածքը՝ 11,85 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 7 76 117։


== Ծանոթագրություններ ==


== Արտաքին հղումներ ==
պաշտոնական կայք
Ջուդի Գրիր

Ջուդի Գրիր (անգլ.՝ Judy Greer, հուլիսի 20, 1975(1975-07-20), Դետրոյթ, Միչիգան, ԱՄՆ), ամերիկյան դերասանուհի։


== Կենսագրություն ==
Ծնվել է Դետրոյթ քաղաքում, բայց մեծացել՝ Լիվոնիայում, Միչիգան նահանգ։ Սովորել է Ուիթսոն Չերչիլյայի անվան դպրոցում։ 1977 թվականին ավարտել է Դե Պաուլ համալսարանի թատերական դպրոցը։
2011 թվականի սեպտեմբերի 17-ին Ջուդի Գրիրը ամուսնացել է պրոդյուսեր Դին Ջոնսոնի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջուդի Գրիր (անգլ.) Internet Movie Database կայքում
Այսների մրցանակ

Ուիլլ Այսների անվան կոմիքսների ինդուստրիայի մրցանակ (անգլ.՝ The Will Eisner Comic Industry Awards), հայտնի է կարճ անվանմամբ՝ Այսների մրցանակ (անգլ.՝ Eisner Awards), ամերիկյան ամենահեղինակավոր մրցանակը կոմիքսների ոլորտում։ Առաջին անգամ Այսների մրցանակը հանձնվել է 1988 թվականին՝ ի պատասխան 1987 թվականից Կիրբի մրցանակի դադարեցման։

Մրցանակն անվանվել է կոմիքսների գրող և նկարիչ Ուիլլ Այսների պատվին. մինչև իր մահը՝ 2005թ., նա անձամբ է մասնակցել մրցանակաբաշխություններին։
5 անդամից բաղկացած հանձնաժողովը (որի կազմում ընդգրկված են կոմիքսների հեղինակներ, քննադատներ, գրադարանավարներ, կոմիքսներ վաճառողներ և միջոցառման կազմակերպիչներ) թեկնածություններ է առաջադրում յուրաքանչյուր անվանակարգի համար (մինչև 5 թեկնածու), այնուհետեւ քվեարկություն է տեղի ունենում կոմիքսների հրատարակման ոլորտի մասնագետների շրջանում։ Արդյունքները ներկայացվում են Սան Դիեգոյի Comic-Con International ամենամյա համաժողովին սովորաբար հուլիսին կամ օգոստոսին։ Այսների մրցանակ կարող են ստանալ լավագույն սցենարիստները, նկարիչները, կոլորիստները, դիզայներները, կոմիքսների մասին գիտական և գիտահանրամատչելի գրքերի հեղինակները և, իհարկե, ամենատարբեր ժանրերի ու ուղղությունների նկարազարդված պատմությունները։
Մրցանակի գոյության առաջին տարիներին առանձնացվում էր ընդամենը 11 անվանակարգ, իսկ ներկայումս դրանց թիվը հասել է 31-ի։ Այս մրցանակն այժմ ունի բազմաթիվ տարբեր անվանակարգեր՝ «Կազմերի լավագույն նկարիչ» անվանակարգից մինչև «Կոմիքսային ստրիպների լավագույն արխիվային հավաքածու»։


== Ծանոթագրություններ ==


== Տես նաև ==
Ուիլլ Այսներ
Կոմիքս
Կիրբի մրցանակ


== Արտաքին հղումներ ==
Eisner Awards from 1988—2007. Archived 2010-11-02 at the Wayback Machine..
The Eisner Awards — The «Oscars» of the Comics Industry.
Archive of 2005 Eisner awards from Comic-Con.org. WebCitation archive. Original page.
2006 Eisner Award nominations, Comic-Con.org. Archived 2011-05-20 at the Wayback Machine..
2006 Eisner Award winners, Comic-Con.org. Archived 2013-04-12 at the Wayback Machine..
2007 Eisner Award nominations, Comic-Con.org. Archived 2011-05-20 at the Wayback Machine..
2007 Eisner Award winners, Comic-Con.org. Archived 2008-01-01 at the Wayback Machine..
2008 Eisner Award winners, Comic-Con.org. Archived 2010-12-03 at the Wayback Machine..
2009 Eisner Award winners, Comic-Con.org. Archived 2010-08-12 at the Wayback Machine..
Bob Clampett Humanitarian Award winner, Comic-Con.org. WebCitation archive.
Nominations for 2011 Eisner awards, winners to be announced in July 2011 at Comic Con
Օկտյաբրսկոե (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՕկտյաբրսկոեՕկտյաբրսկոե (ուկրաիներեն՝ Октябрське), գյուղ Ուկրաինայի Դոնեցկի մարզի Դոբրոպոլսկի շրջանում։ Բնակավայրը նախկինում նաև անվանվել է Շարիյ։
2001 թվականի տվյալներով Օկտյաբրսկոե գյուղում բնակվում էր 899 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Snow Patrol

Snow Patrol, ալտերնատիվ ռոք խումբ, որի անդամները Շոտլանդիայից և Իռլանդիայից են։ Ստեղծվել է Դանդիում, սակայն հիմա խմբի անդամները ապրում են Գլազգոյում, Բելֆասթում և Լոնդոնում։ Ivor Novello Awards-ի մրցանակակիրներ են։


== Պատմություն ==
Խմբի առաջին երեք ալբոմները՝ EP Starfighter, էքսպերիմենտալ ստուդիական ալբոմներ Songs for Polarbears և When It’s All Over We Still Have to Clear եղել են վաճառքի առումով անհաջող ալբոմներ և թողարկվել են Electric Honey և Jeepster լեյբլների կողմից։ Երբ խումբը սկսել է աշխատել Polydor Records լեյբլի հետ, նրանք 2003 թվականին թողարկել են Final Straw ալբոմը, որը Մեծ Բրիտանիայում չորս անգամ պլատինե է դարձել։ Սա եղել է խմբի առաջին հաջողությունը։ «Run», «Chasing Cars» և «Signal Fire» երգերը դարձել են հիթեր։
Համաշխարհային ճանաչում խումբը ձեռք է բերել 2006 թվականին Eyes Open ալբոմի թողարկումից հետո, որից ամբողջ աշխարհում վաճառվել է ավելի քան 4.7 միլիոն պատճեն։
Snow Patrol խումբը 3 անվանակարգում է հաղթել BRIT Awards-ում, և 5 անվանակարգում՝ Meteor Ireland Music Awards-ում։ Ամբողջ աշխարհում խումբը վաճառել է ավելի քան 7 միլիոն ալբոմ։


== Սկավառակագրություն ==


=== Ստուդիական ալբոմներ ===
Songs for Polarbears (1998)
When It's All Over We Still Have to Clear Up (2001)
Final Straw (2003)
Eyes Open (2006)
A Hundred Million Suns (2008)
Fallen Empires  (2011)


== Խմբի անդամները ==
Հարի Լայթբոդի (անգլ.՝ Gary Lightbody) - հիմնական վոկալ, ռիթմ կիթառ
Նեյթան Քոնոլի(անգլ.՝ Nathan Connolly) - սոլո կիթառ, բեք վոկալ
Փոլ Ուիլսոն (անգլ.՝ Paul Wilson) - բաս կիթառ, բեք վոկալ
Ջոնի Քուին (անգլ.՝ Jonny Quinn) - հարվածային գործիքներ, պերկուսիա
Թոմ Սիմփսոն (անգլ.՝ Tom Simpson) - ստեղնաշարային գործիքներ
Ջոնի ՄաքԴեյդ (անգլ.՝ Johnny McDaid) - ստենաշարային գործիքներ, ռիթմ կիթառ, դաշնամուր, բեք վոկալ


== Ծանոթագրություններ ==


== Արտաքին հղումներ ==
Պաշտոնական կայք
Michael Morrison’s Official page - Shrug
Snow Patrol-ի պաշտոնական էջը Myspace կայքում
Էջմիածին (երգչախումբ)

«Էջմիածին» երգչախումբ, հիմնադրվել է 2015 թվականինին Մայր աթոռ Սուրբ Էջմիածնի Գևորգյան ճեմարանում՝ տեսուչ Գարեգին վարդապետ Համբարձումյանի նախաձեռնությամբ։ 
Հիմնադիր-խմբավարն է ճեմարանի դասատու Արթուր սարկավագ Վարդանյանը, 2018 թվականից՝ Արտաշես Բաբուրյանը։ Խմբում ընդգրկված է ճեմարանի 16 սաները երկացանկում՝ հոգևոր, աշխարհիկ, նաև արևմտաեվրոպացի կոմպոզիտորների երգեր։ Երգչախումբը հանդես է եկել Հայաստանի թեմերում, Երևանում, Մոսկվայում (Ռուսաստանի և Նոր Նախիջևանի հայոց թեմի հիմնադրման 300-ամյակին), Զագորսկում, Մինսկում։ 
«Կոլոժսկի բլագովեստ» հոգևոր միջազգային 16-րդ փառատոնի 2-րդ մրցանակ։
Պոկրովսկոյե (Ռոստովի մարզ)

Պոկրովսկոյե (ռուս.՝ Покровское ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նեկլինովսկի շրջկենտրոնի կազմի մեջ։ Դոնի Ռոստով քաղաքից գտնվում է 80 կմ հեռավորության վրա։
2002 թ. տվյալներով Բնակչությունը կազմում է 12595 մարդ։ Հիմնվել է 1769 թ.։ Առաջին անգամ հիշատակվում է 1769 թ.։
Կորիլիանո Կալաբրո

Կորիլիանո Կալաբրո (իտալերեն՝ Corigliano Calabro) քաղաք Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 38739 մարդ, բնակչության խտությունը կազմում է 187 մարդ/կմ²։ Զբաղեցնում է 196 կմ² մակերես տարածք։ Փոստային ինդեքսն է՝ 87064։ Հեռախոսային կոդը՝ (+39) 0983։
Կոմունայի հովանավորը համարվում է Սան Ֆրանցիսկո դի Պաուլոն։ Ծնունդը ամեն տարի նշվում է ապրիլի 25-ին։ Քաղաքում հայտնի տեսարժան վայր է Կոլիրյանոյի պալատը։


== Պատկերասրահ ==

		
		
		
		
		


== Արտաքին հղումներ ==
http://www.comune.corigliano.cs.it Archived 2017-06-02 at the Wayback Machine.


== Ծանոթագրություններ ==
Երգարվեստ

Երգարվեստ, վոկալ արվեստ, երաժշտական կատարման տեսակ, որ հիմնված է երգչական ձայնին տիրապետելու վարպետության վրա։ Տարբեր ժողովուրդների երգարվեստի բնույթում անդրադառնում են ժողովրդական երաժշտության լադա-ելևէջային ու ռիթմական հատկանիշները։ Ազգային երգեցողության ինքնատիպության գոյացման մեջ կարևոր դեր է կատարում նաև լեզվի հնչյունային կազմը, որ ներգործում է ձայնարտադրության վրա։


== Տես նաև ==
Երգեցողություն
Ալժիրում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Ալժիրի օբյեկտները թվով 7-ն են, որը կազմում է ընդհանուր թվի 0,7 %-ը (1073՝ 2017 թվականի դրությամբ)։ 6 օբյեկտներ ընդգրկված են մշակութային չափանիշներով, իսկ 1-ը՝ բնական չափանիշներով։
Բացի դրանից 2010 թվականի դրությամբ ևս 6 օբյեկտ ներկայացված է թեկնածու ցանկում, այդ թվում՝ 5-ը՝ մշակութային, իսկ 1-ը՝ խառը չափանիշներով։
Ալժիրը վավերացրել է Համաշխարհային ժառանգության պաշտպանության կոնվենցիան 1974 թվականի հունիսի 24-ին։ Առաջին օբյեկտը, որը գտնվում է Ալժիրի տարածքում, ընդգրկվել են ցանկում 1980 թվականին, Համաշխարհային ժառանգության հանձնաժողովի 4-րդ նիստում։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Նախնական ցանկ ==
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Ալժիրի կառավարության կողմից առաջարկվել են որպես թեկնածուներ Համաշխարհային ժառանգության ցանկում ընդգրկվելու համար։


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Ծանոթագրություններ ==


== Արտաքին հղումներ ==
Algeria — UNESCO World Heritage Centre (անգլ.)
Հովհաննես Մարգարյան (քաղաքական գործիչ)

Հովհաննես Հայկի Մարգարյան (մայիսի 21, 1964(1964-05-21), Լենինական, Հայկական ԽՍՀ, ԽՍՀՄ), ՀՀ քաղաքական և պետական գործիչ, ՀՀ Ազգային ժողովի պատգամավոր (2003-2017)։


== Կրթություն ==
1985 թ. ավարտել է Երևանի պոլիտեխնիկական ինստիտուտի Լենինականի մասնաճյուղը՝ սննդարդյունաբերության ճարտարագետ։
1993 թ. ավարտել է ՌԴ Մոսկվայի մարզի Սերգիև-Պոսադի համառուսաստանյան ԳՀԻ ասպիրանտուրան։ Գյուղատնտեսական գիտությունների թեկնածու։


== Աշխատանքային գործունեությունը ==
1986-1987 թթ. ծառայել է Խորհրդային բանակում։
1987-1989 թթ. - Ախուրյանի շրջանի Բայանդուր գյուղի թռչնաբուծական ֆաբրիկայի ճարտարագետ, կաթսայատան վարիչ։
1989-1990 թթ. - Լենինականի հղկող հաստոցների գործարանի առաջատար ճարտարագետ-ջերմատեխնիկ։
1994 թ. - Գյումրու հրուշակեղենի ֆաբրիկայի տնօրեն։
1996 թ. ընտրվել է Գյումրու «Հրուշակեղենի ֆաբրիկա» ԲԲԸ նախագահ։


== Քաղաքական գործունեությունը ==
2002 թ. ընտրվել է Գյումրու ավագանու անդամ։
2003 թ. մայիսի 25-ին ընտրվել է ՀՀ Ազգային ժողովի 3-րդ գումարման պատգամավոր «Օրինաց երկիր» կուսակցության համամասնական ընտրացուցակով։ Ընտրվել է Ազգային ժողովի պետական-իրավական հարցերի մշտական հանձնաժողովի նախագահի տեղակալ։
2007 թ. մայիսի 12-ին ընտրվել է ՀՀ Ազգային ժողովի 4-րդ գումարման պատգամավոր «Օրինաց երկիր» կուսակցության համամասնական ընտրացուցակով։ Մինչև 2008 թ. հունիսի 17-ը եղել է Ազգային ժողովի պետական-իրավական հարցերի մշտական հանձնաժողովի անդամ։
2008 թ. հունիսի 17-ին ընտրվել է ՀՀ Ազգային ժողովի Տարածքային կառավարման և տեղական ինքնակառավարման հարցերի մշտական հանձնաժողովի նախագահ։
2008-2009 թթ. եղել է 2008 թվականի մարտի 1-2 Երեւան քաղաքում տեղի ունեցած իրադարձությունների և դրանց պատճառների ուսումնասիրության Ազգային ժողովի ժամանակավոր հանձնաժողովի անդամ։
2010-2012 թթ. եղել է ՀՀ Ազգային ժողովի մարդու իրավունքների պաշտպանության և հանրային հարցերի մշտական հանձնաժողովի անդամ։
2012 թ. հունիսի 19-ին ՀՀ Ազգային ժողովի պատգամավոր է ընտրվել «Օրինաց երկիր» կուսակցության համամասնական ընտրացուցակով։ 2012 թ. հունիսի 22-ին ընտրվել է Ազգային ժողովի պետական-իրավական հարցերի մշտական հանձնաժողովի նախագահի տեղակալ։ Տարածքային կառավարման և տեղական ինքնակառավարման հարցերի մշտական հանձնաժողովի անդամ։
2014-2017 թվականներին՝ ՀՀ Ազգային ժողովի Հայաստանի Հանրապետության գազամատակարարման համակարգի գործունեությունն ուսումնասիրող ժամանակավոր հանձնաժողովի անդամ։
2017 թ․-ից այլևս կուսակցական չէ։


== Ծանոթագրություններ ==
Գյուղատնտեսական բույսերի վնասատուներ

Գյուղատնտեսական բույսերի վնասատուներ, մշակաբույսերը վնասող կամ ոչնչացնող կենդանիներ։ Հայաստանում տարածված է 600-700 տեսակ, նեմատոդներ, կողինջներ (փափկամարմիններ), միջատներ (ամենից շատ), տզեր, մկնանման կրծողներ և այլն։ Կան միակերներ (ոլոռի, լոբու ընդակեր բզեզները), սակավակերներ՝ սնվում են 1 ընտանիքի պատկանող բույսերով (օրինակ՝ շվեդ, ու հեսեևյան ճանճերը), և առավել վնասակար բազմավերներ՝ սնվում են բազմաթիվ ընտանիքների պատկանող բույսերով (օրինակ՝ մորեխները, ճռիկները, սկամարմինները, որոշ թիթեռներ և այլն)։ Հացահատիկային բույսերին վնասում են դաշտամկները, ավազամկները, մոխրագույն համստերիկը, սև և մոխրագույն առնետները, եվրոպական գետնասկյուռը, լվիճները, տրիպսները, հացահատիկի գնայուկ բզեզը, բվիկը, կրիայիկը և այլն։


== Պտղատու ծառատեսակների վնասատուներ ==
Պտղատու ծառատեսակներին և խաղողենուն մեծ վնաս են հասցնում խնձորենու և տանձենու տերևոլոր լվիճները, սովորական տերևալվիկները, տզերը, պտուղների սերմնակերները, ոսկե, մայիսյան և անդրկովկասյան բզեզները, բալենու ճանճը, սալորենու հաստոտիկը, դեղձենու ոսկեբզեզը, խաղողի ողկուզակերը, պտղակերը, ծաղկակերը, տերևոլոր բզեզը և այլն։


== Ընդավորների վնասատուներ ==
Ընդավորներին վնասում են պալարակեր երկարակնճիթ բզեզը, ոլոռի սերմնակերը և լվիճը, լոբու սերմնակերը, ոստայնատիզը, երկարակնճիթ բզեզը և այլն։
Տեխնիկական մշակաբույսերից կարտոֆիլին վնասում են կոլորադյան բզեզը, կարտոֆիլի ցեցը, ցողունային նեմատոդը, լարաթրթուրները և այլն, ճակնդեղին՝ սովորական երկարակնճիթը, ճակնդեղի մլուկը, ճանճը, նեմատոդը, լվիճը և այլն, ծխախոտին՝ ծխախոտի տրիպսը, լվիճը, աշնանային և այլ բվիկներ, սովորական իշախառանչը (արջուկ) և այլն, ցանովի խոտաբույսերին՝ առվույտի ֆիտոնոմուսը, սերմնակերը, մլուկը, կորնգանի ծերատողը, բանջարաբոստանային բույսերին՝ իշախառանչը, կրծող բվիկները, կաղամբի լվիճը, ցեցը, ճերմակաթիթեռը, սոխի ճանճը, ցողունային նեմատոդը, լոլիկի ժանգատիզը, սեխի ճանճը և այլն։


== Պայքարի միջոցներ ==
Պայքարի միջոցները, ագրոտեխնիկական (վնասատուների նկատմամբ կայուն սորտերի ստեղծում, ճիշտ ցանքաշրջանառություն, խնամքի ժամկետների ճիշտ ընտրություն), կենսաբանական (վնասատուների դեմ իրենց իսկ մակաբույծների և գիշատիչների օգտագործում, մանրէակենսբ. պատրաստուկների կիրառում), ֆիզիկամեխանիկական (թակարդների, որսացանցերի կիրառում, ձվերի և թրթուրների ձմեռային բների ոչնչացում և այլն), քիմիական (միջատասպանների, ֆումիգանտների, տզասպանների օգտագործում և այլն), կենսաֆիզիկական ևկենսաքիմիական (ջերմության, լույսի, ռադիոակտիվ, գամմա ճառագայթների և քիմ. պատրաստուկների կիրառում և այլն)։
Օդնորոբովկա (ավան, Զոլոչևի շրջան)

Անվան այլ կիրառումների համար տե՛ս՝ ՕդնորոբովկաՕդնորոբովկա (ուկրաիներեն՝ Одноробівка), ավան Ուկրաինայի Խարկովի մարզի Զոլոչևի շրջանում։ Հիմնադրվել է 1910 թվականին։
2001 թվականի տվյալներով Օդնորոբովկա ավանում բնակվում էր 130 մարդ։ Բնակավայրը զբաղեցնում է 0,202 կմ² տարածք։ Բնակչության խտությունը կազմում էր 643,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տեստոստերոն

Տեստոստերոն, մարդու և բարձրակարգ ողնաշարավորների արական սեռական հորմոն։ Արտադրվում է հիմնականում սերմնարաններում։ Քիմիական կառուցվածքով ստերոիդ է։ Անգույն բյուրեղներ են, հալման ջերմաստիճանը՝ 155°С, ջրում վատ է լուծվում, օրգանական լուծիչներում՝ լավ (առաջին անգամ բյուրեղային վիճակում ստացվել է 1935 թվականին, ցուլի ամորձիներից)։ Տղամարդու արյան մեջ տեստոստերոնի բնականոն քանակությունը 0,5—0,6 մկգ/100 մլ է, կանանցը՝ 0,12 մկգ/100 մլ։ Հասուն տղամարդու օրգանիզմում օրական արտադրվում է 15 մգ տեստոստերոն։ Տեստոստերոնը խթանում է արական սեռական օրգանների և երկրորդային սեռական հատկանիշների զարգացումը։
Տղամարդու մոտ տեստոստերոնն ունի կարևոր նշանակություն արական վերարտադրողական օրգանների հյուսվածքների՝ սերմնարանների և շագանակագեղձի, ինչպես նաև երկրորդային սեռական հատկանիշների՝ ավելացող մկանային և ոսկրային զանգվածի, մարմնի մազերի աճի, ձևավորման մեջ։ Տեստոստերոնը նաև կարևոր է առողջության և նորմալ կենսագործունեության, ինչպես նաև օստեոպորոզի կանխարգելման համար։
Հասուն տղամարդու մոտ տեստոստերոնի  մակարդակը 7-8 անգամ ավելի մեծ է, քան հասուն կնոջ մոտ։ Քանի որ տղամարդու օրգանիզմում տեստոստերոնի նյութափոխանակությունը ավելի արտահայտված է, քան կանանց օրգանիզմում, դրա օրական արտադրությունը տղամարդու օրգանիզմում 20 անգամ ավելի է։ Կանայք ավելի զգայուն են հորմոնի նկատմամբ։ Տեստոստերոնն առկա է համարյա բոլոր ողնաշարավորների մոտ։ Ձկների մոտ սինթեզվում է մի փոքր տարբերվող 11-կետոտեստոստերոն։  Միջատների մոտ անալոգ միացությունը էկդիզոնն է։ Ամենուր հանդիպող ստերոիդներից կարելի է ենթադրել որ սեռական հորմոններն ունեն վաղ էվոլյուցիոն պատմություն։
Բժշկության մեջ տեստոստերոնը օգտագործվում է տղամարդկանց սեռական գեղձերի ֆունկցիայի անբավարարության, կանանց դաշտանադադարի (կլիմաքս) խանգարումների դեպքում և որոշ ուռուցքների բուժման նպատակով։


== Ծանոթագրություններ ==
Մոլչանովսկի շրջան

Մոլչանովսկի շրջան (ռուս.՝ Молчановский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1929 թվականին։ Վարչական կենտրոնը՝ Մոլչանովո։


== Աշխարհագրություն ==
Շրջանի տարածքի մակերեսը կազմում է 6351,2 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 13226 մարդ։ Բնակչության խտությունը կազմում էր 2,08 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բազարսու

Անվան այլ կիրառումների համար տե՛ս՝ Բազարսու (այլ կիրառումներ)Բազարսու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
1980—1987

«1980-1987», ծանր մետալ ժանրի ռուսական Լեգիոն ռոք խմբի երկրորդ ստուդիական ալբոմը, որը թողարկվել է Moroz Records լեյբլում 1997 թվականի մարտի 11-ին։


== Ալբոմի մասին ==
Ալբոմի մեջ մտել են խմբի 1980—1987 թվականներին գրված ստեղծագործությունները։


== Ստեղծագործությունների ցուցակ ==


== Ձայնագրության մասնակիցներ ==
Ալեքսեյ Բուլգակով - վոկալ
Ալեքսեյ Չերնիշով - կիթառ
Սերգեյ Ստասիլովիչ - կիթառ
Ալեքսանդր Ցվետկով - կիթառ
Օլեգ Ցարյով - բաս-կիթառ
Սերգեյ Կոմառով - հարվածային գործիքներ


== Արտաքին հղումներ ==
Խմբի պաշտոնական կայք Archived 2013-09-18 at the Wayback Machine.


== Ծանոթագրություններ ==
Ջրային դոդոշ

Ջրային դոդոշ (Pseudobufo subasper), դոդոշների ընտանիքի դոդոշների ցեղի անպոչ երկկենցաղ, ջրային դոդոշների ցեղի եզակի ներկայացուցիչ։


==== Բնութագիր ====
Ջրային դոդոշի մարմնի երկարությունը 15 սմ է։ Արտաքինից այն շատ նման է դոդոշներին, բայց ի տարբերություն սովորական դոդոշների, այս տեսակի մոտ կա զարգացած լողի մեմբրաններ հետևի ոտքերի մատների միջև։ Մաշկը ծածկված է բազմաթիվ փոքր ելունդներով։ Մեջքի գույնը մուգ շականակագույն և սևավուն է։ Փորը փոքր ինչ ավելի բաց գույն ունի։


==== Տարածվածություն ====
Ապրում են Մալակկա թերակղզում, Սումատրա և Կալիմանտան (Ինդոնեզիա) կղզիներում։


==== Կենսակերպ ====
Նրան սիրում են արևադարձային և մերձարևադարձային տորֆի ճահիճները։ Այն հիմնականում վարում է ջրային ապրելակերպ։ Լողում և սուզվում է հիանալի։ Սնվում են ջրային անողնաշարավորներով և մանր ձկներով։
Էգը դնում է ձուն, դրանք կցելով ջրիմուռներին։ Շերեփուկները զարգանում են ջրի մեջ։


== Պատկերասրահ ==

		


== Ծանոթագրություններ ==


== Գրականություն ==
Peter Paul van Dijk, Djoko Iskandar, Robert Inger 2004. Pseudobufo subasper. 2006 IUCN Red List of Threatened Species. Downloaded on 21 July 2007.
Բաց կարկանդակ

Բաց կարկանդակ, կարկանդակի տեսակ։ Լինում է քաղցր (մրգերից և հատապտուղներից) կամ աղի (բանջարեղենից, մսից կամ ձկից )։ Սակայն կարկանդակի տակ պետք է լինի խմոր, իսկ վերևից պետք է չփակվի, այլապես հաջողված բաց կարկանդակ չի ստացվի։ Բաց կարկանդակը վառարանում է մնում մոտ 30 րոպե։


== Պատկերասրահ ==
Անահիտ Մասչյան

Անահիտ Հակոբի Մասչյան  (նոյեմբերի 9, 1900(1900-11-09), Ալեքսանդրապոլ, Երևանի նահանգ, Ռուսական կայսրություն - հունվարի 3, 1989(1989-01-03), Երևան, Հայկական ԽՍՀ, ԽՍՀՄ), հայ դերասանուհի, ՀԽՍՀ ժողովրդական արտիստ (1950)։
Դերասան, ռեժիսոր Արմեն Գուլակյանի կինն է։


== Կենսագրություն ==
1919-1925 թվականներին սովորել է Մոսկվայի հայկական դրամատիկական ստուդիայում։ 1928-1929 թվականներին՝ Լենինականի դրամատիկական, 1930-1945 թվականներին՝ ԵՊՀԹ, 1945-1958 թվականներին՝ Երևանի Սունդուկյանի անվան և պատանի հանդիսատեսի թատրոններում։


== Դերեր թատրոնում ==
Շողակաթ («Մեծապատիվ մուրացկաններ», ըստ Հակոբ Պարոնյանի)
Էփեմիա (Գաբրիել Սունդուկյանի «Պեպո»)
Նատո («Գիքոր», ըստ Հովհաննես Թումանյանի)
Մարիա Ալեքսանդրովնա (Ի. Պոպովի «Ընտանիք»)
Ուստիան («Քաջ Նազար»)
Կուկուշկինա (Ալեքսանդր Օստրովսկու «Եկամտաբեր պաշտոն»)


=== Ֆիլմեր ===
Նկարահանվել է Սարոյան եղբայրներ կինոնկարում (1968, Հայֆիլմ)։


== Ծանոթագրություններ ==
Արգայուկո

Արգայուկո (ռուս.՝ Аргаюко), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի աջ ափին 78 կմ հեռավորության վրա։ Գետի երկարությունը 16 կմ է, ավազանի տարածքը 27,7 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004727
Հիդրոլոգիական ուսումնասիրությունների կոդը - 108200472
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բյուսի լե Սեռնի

Բյուսի լե Սեռնի (ֆր.՝ Bucy-lès-Cerny), համայնք Ֆրանսիայի Պիկարդիա մարզի Էնա գավառում։ Մտնում է Լան-1 կանտոնի կազմի մեջ։ Շրջանը՝ Լան։
Համայնքի INSEE կոդ՝ 02132։


== Բնակչություն ==
Համայնքի բնակչությունը 2010 թվականին կազմում էր 185 մարդ։


== Տնտեսություն ==
2010 թվականի տվյալներով՝ աշխատունակ տարիքի 124 մարդկանցից (15-64 տարեկան) 97-ը տնտեսապես ակտիվ էին, 27-ը անգործունակ (ակտիվության ցուցանիշը՝ 78,2 %, 1999 թվականին եղել է 64,0 %)։ 97 աշխատունակ բնակիչներից 89-ը աշխատում էին (45 տղամարդ և 44 կին), անաշխատանք էին 8-ը (5 տղամարդ և 3 կին)։ 27 անգործունակ մարդկանցից 6-ը աշակերտներ կամ ուսանողներ են, 7-ը թոշակառու, 14-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բյուսի լե Սեռնի (ֆր.)
Լոգվինովսկի (Սալսկի շրջան)

Լոգվինովսկի (ռուս.՝ Логвиновский), ավան Ռուսաստանի Ռոստովի մարզի Սալսկի շրջանում։ Մտնում է Գիգանտովսկի գյուղական համայնքի կազմի մեջ։
Պարֆյումեր՝ մի մարդասպանի պատմությունը

Պարֆյումեր՝ մի մարդասպանի պատմությունը (գերմ.՝ Das Parfum – Die Geschichte eines Mörders), 2006 թ. նկարահանված գերմանական թրիլեր՝ Պատրիկ Զյուսքինդի Օծանելիք (վեպ) վեպի հիման վրա։ Ֆիլմի բյուջեն 50 միլիոն եվրո է, և այն համարվում է գերմանական ամենաթանկ ֆիմը։


== Սյուժե ==
18-րդ դարի Փարիզում ծնվում է Ժան-Բատիստ Գրենույը։ Նա մեծանում է՝ ունենալով գերմարդկային հոտառության զգացում։ Գրենույը ցանկանում էր միայն պահպանել կնոջ բուրմունքը։ Մի անգամ նա զարմացնում է իտալացի օծանելիքագործ Ջուզեպպե Բալդինիին՝ իր հոտառությամբ կարողանալով գտնել մի օծանելիքի բաղադրությունը։ Բալդինին նրան վերցնում է իր մոտ և սովորեցնում, որ ցանկացած օծանելիք կազմված է տասներկու հոտից և հնարավոր տասներեքերորդից։ Սակայն Գրենույը հայտնաբերում է, որ Բալդինիի սովորեցրած մեթոդը չի կարող պահպանել մարդու հոտը և մեկնում է Գրասս։ Այստեղ նա աշխատանք է գտնում Մադամ Արնուլֆիի և Դոմենիկ Դրյուոի մոտ։ Գրասսում, օգտագործելով սառը անֆյուրաժի մեթոդը մի մարմնավաճառի վրա, նա կարողանում է պահպանել նրա բույրը։ Այդպես նա սկսում է մեկը մյուսի հետևից սպանել տասներկու կանանց և պահպանում նրանց հոտը, որպեսզի ստեղծի այնպիսի օծանելիք, որը կարող է հնազանդեցնել, ստիպել սիրահարվել ամբոխին։


== Դերակատարներ ==


== Ծանոթագրություններ ==


== Արտաքին հղումներ ==
«Պարֆյումեր` մի մարդասպանի պատմությունը»(անգլ.) ֆիլմը Internet Movie Database կայքում
Տոմ Տիկվերի հարցազրույցը ComingSoon.Net կայքին Archived 2006-12-24 at the Wayback Machine. (անգլ.)
Բեն Ուիշոուի հարցազրույցը ComingSoon.Net կայքին  Archived 2006-12-31 at the Wayback Machine.(անգլ.)
Մանգո

Անվան այլ կիրառումների համար տե՛ս՝ Մանգո (այլ կիրառումներ)Մանգո կամ ամպաճ, աղտորազգիների ընտանիքին պատկանող բույսերի խումբ է, որի գիտական անվանումն է՝ Mangifera։
Համարվում է, որ սանսկրիտից թարգմանաբար նշանակում է՝ «արքայական պտուղ»։


== Տեսակները և տարածվածությունը ==
Տեսակներից մեկը՝ M.odorata, հենց այդպես էլ կոչվում է՝ «քվինի»։ Այս տեսակը բնության մեջ հանդիպում է Հարավ-Արեւելյան Ասիայի բնական արեւադարձային անտառներում՝ Ինդոնեզիա, Վիետնամ, Թաիլանդ, Ֆիլիպիններ, այլ Գուամում։
Այս եւ M.foetida (հոտավետ) տեսակները շատ հարգի են տեղաբնակների մոտ, սակայն չեն արտահանվում սուր (սկիպիդարի) հոտ ունենալու հետեւանքով։
Արտաքին թաղանթը ուտելուց առաջ պարտադիր հեռացնում են, այն պարունակում է խայթող քայքայող հատկություն ունեցող նյութ, որը օգտագործում են դաջվածքների ամրացման եւ վերքերի բուժման համար։ M.foetida տեսակի կորիզը մյուսների համեմատ ավելի ուռուցիկ է։ Արեւելյան ժողովուրդները համարում են, որ այս միրգը տրված է մարդկանց Աստծո կողմից, այն անվանում են «արեւադարձային խնձոր»` առողջություն եւ երկարակեցություն պարգեւող պտուղ։
Մանգոն ազգային արժեքների խորհրդանիշներից մեկն է համարվում հինդուիզմ դավանող Հնդկաստանում եւ Պակիստանի Իսլամական Հանրապետությունում։ 16-րդ դարում պորտուգալացիները բերել են բույսը Բրազիլիա եւ Աֆրիկա։
Հնդկական տեսակը կոչվում է M. indica, այն ունի բազմաթիվ ենթատեսակներ, որոնք մշակվում են ոչ միայն հայրենիքում, այլեւ Լատինական եւ Կենտրոնական Ամերիկայի, Աֆրիկայի, Ասիայի, Օվկիանիայի եւ Ավստրալիայի բազմաթիվ երկրներում։ Եվրոպայում բույսը մշակվում է Իսպանիային պատկանող Կանարյան կղզիներում։
Վերջին 20 տարում մանգոյի արտահանման ծավալներն աճել են երկու անգամ։ Առաջատար արտահանող երկիրը Հնդկաստանն է, որտեղ կենտրոնացած է համաշխարհային արտադրանքի 40 տոկոս։


== Բույսի մորֆոլոգիան ==
Մանգոն մշտադալար, 40 մետր բարձրությամբ բույս է, սաղարթը` խիտ բրգաձև, լայն մասի տրամագիծը համաչափ է բարձրությանը։ Տերեւները մուգ կանաչ են՝ սկզբում դեղնավարդագույն, նեղ նշտարաձեւ, վերջում՝ սուր եւ հիմքում՝ կլորավուն, կաշվեկերպ, մինչեւ 30 սմ երկարությամբ եւ 10 սմ լայնությամբ։
Ծաղիկները հավաքված են դեպի վեր ուղղված կատվիկների մեջ։
Մեկ ծաղկաբույլում կան հարյուրավոր մանր ծաղիկներ, որոնք բազմերանգ են, սպիտակից-վարդագույն. 5 ծաղկաթերթերով եւ 5 կարմիր բաժակատերեւներով, ունեն նուրբ հոտ։
Երկտուն բույս է, փոշոտումը կատարվում է միջատների միջոցով։
Պտուղները հասունանում են ծաղկելուց 4-6 ամիս հետո։ Հասունացած պտուղները առաձգական են, սեղմելիս վերականգնում են նախնական տեսքը։
Օվալ են կամ կլոր, ներքեւից ունեն արտահայտված փոքր ելուստ, երկարությունը՝ 10-12 սմ, կորիզը տափակ է եւ ամուր, 8 սմ երկարությամբ։ Կեղեւը բարակ է՝կանաչ, դեղին, կարմիր գույնի կամ բազմերանգ, պուտիկավոր։ Հասունացած պտուղը հյութալի է՝ փափուկ, քաղցր համով, պտղամիսը՝ դեղնանարնջագույն։
Քասլ Հովարդ

Քասլ Հովարդ փառահեղ տուն, որը գտնվում է Հյուսիսային Յորքշիրում, Անգլիա, 15 մղոն (24 կմ) հեռավորությամբ Յորքի հյուսիսից։ Այն մասնավոր նստավայր է, և եղել է Հովարդ ընտանիքի Քարլիսլ ճյուղի տունը ավելի քան 300 տարի։
Քասլ Հովարդի կառուցումը սկսվել է 1699 թվականին և տևել է մոտ 100 տարի։ Տունը շրջապատված է եղել մեծ կալվածքներով, որոնք Քարլիս 7-րդ կոմսի ժամանակաշրջանում զբաղեցրել է 5300 հա տարածք և ներառում էին այնպիսի գյուղեր, ինչպիսիք են Վելբուրնը, Բուլմերը, Թերինգթոնը և Քոնիսթորփը։ Կալվածքը ծառայել է որպես երկաթուղային կայարան 1845 թվականից մինչև 1950-ական թվականները։
1911 թվականին 9-րդ կոմսի մահից հետո, Հովարդ ամրոցը ժառանգել է իր կրտսեր որդի Ջեֆրին։ 1952 թվականին ամրոցը բացվեց հանրության առջև իր տիրոջ՝ Ջորջ Հովարդի կողմից։ Հովարդ ամրոցն ունի ընդարձակ և բազմազան այգիներ։ Այնտեղ կա այգի, որի անմիջապես հետևում գտնվում է ամրոցը։ Տունը գտնվում է աչքի ընկնող բարձունքի վրա։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Castle Howard web site
Historical Images of Castle Howard Archived 2012-02-24 at the Wayback Machine.
Castle Howard entry from The DiCamillo Companion to British & Irish Country Houses Archived 2010-12-14 at the Wayback Machine.
Yorkshire Arboretum website
TimesOnline article on Castle Howard's use of renewable energy systems
Castle Howard's article on their use of renewable energy systems Archived 2010-10-24 at the Wayback Machine.
Installer's site on Castle Howard's renewable energy systems Archived 2013-04-20 at Archive.is
Կորովեիա

Կորովեիա (հուն․՝ Κορόβεια, թուրքերեն՝ Kuruova), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։


== Բնակչություն ==
Ըստ 2011 թվականի մարդահամարի տվյալների գյուղի բնակչությունը կազմում է 132 մարդ, հիմնականում՝ թուրք կիպրացիներ։


== Ծանոթագրություններ ==
Սուրբ Աստվածածին եկեղեցի (Բասրա)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին, հայ առաքելական եկեղեցի Իրաքի Բասրայի մարզում՝ Բասրա քաղաքում։ Պատկանում է Հայաստանյայց Առաքելական Սուրբ Եկեղեցու Իրաքի թեմին։ Դրա տարածքում գործող 8 եկեղեցիներից մեկն է։


== Պատմություն ==
Ստորին Միջագետքի Բասրա վաճառաշահ քաղաքում հայերը հաստատվել են Արաբական խալիֆայության վերջին տասնամյակներին։ Նրանք հիմնականում վաճառականներ էին, որոնք կապեր էին հաստատել Իրանի, Հնդկաստանի ու տեղացի արաբների հետ։ Ուշ միջնադարում՝ թուրք-պարսկական հերթական պատերազմի ավարտին (1736), թվականին քաղաքի Հին Բասրա թաղամասում կառուցվել է Սուրբ Աստվածածին եկեղեցին։ Վերջինս օծվել է 1754 թվականին։
Եկեղեցուն կից գործել է դպրոց։ 1920 թվականին եկեղեցու տարածքում բացվել է հայ ազգային վարժարանը։ 1973 թվականին տեղի հայության ստվարացմամբ պայմանավորված՝ Բասրայի հայկական գերեզմանատանը կառուցվել է սուրբ Հովհաննես Կարապետ մատուռը։ Վերջինս օծվել է նույն տարում՝ Ասողիկ եպիսկոպոս Ղազարյանի կողմից։
Եկեղեցին ակտիվ մասնակցություն է ցուցաբերում տեղի հայ հասարակական և կրոնական կյանքում։ 2019 թվականին Զատկի տոնից հետո Բասրա էր այցելել Իրաքում ՀՀ դեսպան Հրաչ Փոլադյանը։


== Տես նաև ==
Սուրբ Գրիգոր Լուսավորիչ եկեղեցի, Բաղդադ


== Ծանոթագրություններ ==


== Արտաքին հղումներ ==
Սուրբ Աստվածածին եկեղեցու էջը facebook.com կայքում
Սուրբ Աստվածածին եկեղեցու էջը youtube.com կայքում
Տելբես (Մունդիբաշի վտակ)

Անվան այլ կիրառումների համար տե՛ս՝ Տելբես (այլ կիրառումներ)Տելբես  (ռուս.՝ Тельбес ), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մունդիբաշ գետի աջ ափին՝ 2 կմ հեռավորության վրա։ Գետի երկարությունը 80 կմ է։ Ավազանի տարածքը՝ 1200 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փարսման II Իբերացի

Փարսման II Անվեհեր կամ Փարսման II Իբերացի (վրաց.՝ ფარსმან II ქველი, 1-ին դար, Մցխեթ, Վրաստան - 132), Վիրքի (Քարթլի) արքա Փառնավազյանների հարստությունից։ Ըստ պատմաբան և տոհմագետ Կիրիլ Թումանովի, կառավարել է մ. թ. 116-132 թվականներին։
Համաձայն վրացական միջնադարյան տարեգրքերի, Փարսմանն արքա Համազասպ I-ի որդին է և նրա գահաժառանգը։ Ամուսնացած է եղել Պարթև Արշակունի թագավոր Վաղարշ III-ի դուստր Ղադանայի հետ։ Տարեգերքերում խոսվում է նաև Հայաստանի դրածո արքաների կողմից Վիրք կատարած արշավանքի մասին, որի ժամանակ էլ զոհվում է Փարսմանը։


== Գրականություն ==
Les dynasties de la Caucasie chrétienne de l’Antiquité jusqu’au XIXe siècle ; Tables généalogiques et chronologiques, Rome, 1990
საქართველოს ისტორია, ტ. I, თბ., 2012
ჯ. სამუშია, ჟურნალი “ისტორიანი”, 2012 წლის ოქტომბრის ნომერი #10/22


== Ծանոթագրություններ ==


== Արտաքին հղումներ ==
Փարսման II Իբերացի (տեսանյութ)(վրաց.)
Հոգևոր ասպետական միաբանություններ

Հոգևոր ասպետական միաբանություններ, ասպետների ռազմա-վանական կազմակերպություններ Արևմտյան Եվրոպայում։ Ստեղծվել են 12—13-րդ դարերում, խաչակրաց արշավանքների ժամանակ, կաթոլիկ եկեղեցու ղեկավարությամբ՝ արևելքում խաչակիրների տիրույթները պաշտպանելու և ընդլայնելու նպատակով, ինչպես նաև «անհավատների» (մուսուլմաններ, հեթանոսներ) դեմ պայքարի պատրվակով Եվրոպայում նոր հողեր նվաճելու համար։ Հոգևոր ասպետական միաբանություններից էին «հյուրընկալների», «տաճարականների», Տևտոնական միաբանությունները և այլն։ Միաբանության անդամները որպես վանականներ ուխտում էին լինել հնազանդ, ժուժկալ, որպես ֆեոդալ-ասպետներ կրում էին զենք, մասնակցում նվաճողական արշավանքների և այլն։ Հոգևոր ասպետական միաբանությունների կառուցվածքը հիերարխիկ էր։
Միաբանությունը գլխավորում էր ցմահ ընտրված և պապից հաստատված մեծ մագիստրոսը։ Նրան էին ենթարկվում «պրովինցիաների» (միաբանության տեղական ստորաբաժանումներ) պետերը, մարշալները (ֆինանսներ վարողներ), կոմանդորները (ամրոցների, դղյակների պարետներ)։ Պարգևների, զավթումների, վաշխառուական և առևտրական գործարքների միջոցով միաբանությունները ձեռք էին բերում մեծ հարստություններ, դառնում խոշոր հողատերեր և հասնում տնտեսական ու քաղաքական հզորության։ Եվրոպական պետություններում կենտրոնացված իշխանության ամրապնդման հետևանքով հոգևոր ասպետական միաբանությունները կորցրեցին իրենց նշանակությունը, թեպետ նրանցից մի քանիսը (օրինակ, Տետոնական, «հյուընկալների») գոյատևում են ցայսօր։
Դարհամ

Դարհամ, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բլիխ

Բլիխ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 181 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Չ

Չ, չ (անվանում՝ չա), հայկական այբուբենի 25-րդ տառը։ Թվային արժեքը՝ «700»։
Ստեղծել է Մեսրոպ Մաշտոցը 405-406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Յունիկոդում ներկայացված է՝

մեծատառ՝ «Չ».  U+0549
փոքրատառ՝ «չ». U+0579


== Բրայլով ներկայացումը ==


== Ծանոթագրություններ ==
Քափգրայի պատրանք

Քափգրայի պատրանքը կամ Քափգրայի համախտանիշը հոգեկան խանգարում է՝ դասակարգված պատրանքային ապաճանաչման համախտանիշների շարքում։ Քափգրայի համախտանիշով մարդկանց թվում է, թե սեփական ծանոթը, ընկերը կամ բարեկամը փոխարինված է ինքնակոչ մեկով։ Հիվանդը կարծում է, թե ինքնակոչը նույնպիսին է, ինչ՝ ծանոթը, սակայն իրական անձը չէ։ Պատրանքը տարածվում է նաև հարազատ իրերի, բնակատեղի, կենդանիների նկատմամբ։
Պատրանքը ավելի հաճախ հանդիպում է շիզոֆրենիայով, դեմենցիայով` մտագարությամբ տառապող, նաև` ուղեղի վնասվածքներով հիվանդների մոտ։ Դեպքերի մեծ մասում միաժամանակ առկա է լինում նյարդադեգեներատիվ խանգարում, ինչպիսիք են Պարկինսոնի, Ալցհեյմերի հիվանդությունները։ Կարող է լինել սուր, անցողիկ և քրոնիկ վիճակ։
Համախտանիշն առաջին անգամ նկարագրվել է ֆրանսիացի հոգեբույժ Ժոզեֆ Քափգրայի և Ժան Ռեբոլ-Լաշուի 1923 թ. հրատարակած ուսումնասիրության մեջ, բնորոշվել է «նմանակների» պատրանքը քրոնիկակակ զառանցանքով։
(7488) Ռոբերտպաուլ

(7488) Ռոբերտպաուլ (անգլ.՝ Robertpaul), աստերոիդ աստերոիդների գոտի ներքին մասում։ Հայտնաբերվել է 1995 թվականի մայիսի 27-ին Կառլ Հերջենրոտերի կողմից Կատալինա կայանում։
Միջին հեռավորությունը Արեգակից կազմում է 1,958641 ա. մ., առավելագույնը մոտենում է 1,8635 ա. մ. հեռավորության վրա և հեռանում 2,0538 ա. մ.։ Արեգակի շուրջ մեկ ամբողջական պտույտ է կատարում 1001,22 երկրային օրվա ընթացքում, իր ուղեծրով շարժվելով միջինում 0,35956 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,1° անկյուն։
Ռոբերտպաուլ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7488) Ռոբերտպաուլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոն Ժեզուս (Ռիու Գրանդու դու Սուլ)

Բոն Ժեզուս (պորտ.՝ Bom Jesus), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 11 843 մարդ, ըստ 2006 թվականի տվյալների։ Տարածքը կազմում է 2 625,681 կմ2։ Բնակչության խտությունը՝ 4,2 մարդ/կմ²։


== Վիճակագրություն ==
Համախառն ներքին արտադրանքը կազմել է 105.903.463,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 9 205,00 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,750։


== Պատմություն ==
Քաղաքը հիմնադրվել է 1913 թվականի հուլիսի 16։
Մարտունու ռմբակոծում (2020)

Մարտունու ռմբակոծում, Արցախի Հանրապետության Մարտունու շրջանի քաղաքների, ավանների և գյուղերի ռմբակոծումը ադրբեջանական զինված ուժերի կողմից, որը տեղի է ունեցել Արցախյան երկրորդ պատերազմի ընթացքում։ Հրթիռակոծության հետևանքով մեծ վնասներ են կրել Մարտունի քաղաքը, մայրաքաղաք Ստեփանակերտը։ Հրթիռակոծության հետևանքով զոհվել է հինգ խաղաղ բնակիչ։ Արցախի քաղաքաշինության նախարարության տվյալներով՝ ռմբակոծության հետևանքով շրջանում վնասվել է շուրջ 1203 շինություն։ Լեռնային Ղարաբաղի Մարտունու շրջանի բնակչուհի Վիկտորյա Գևորգյանը պատերազմի հենց առաջին օրը դարձավ զոհված առաջին երեխան։


== Նախապատմություն ==
Ռազմական գործողությունները Արցախյան հակամարտության մաս են կազմում, որոնց նպատակը Արցախի Հանրապետության գրավումն էր Ադրբեջանի կողմից և հայերի էթնիկ զտումները։ Էթնիկ բռնությունները սկսվեցին 1980-ականների վերջին և ԽՍՀՄ-ի փլուզումից հետո, 1991 թվականին վերածվեցին լիակատար պատերազմի։ Պատերազմն ավարտվեց 1994 թվականին՝ հրադադար պայմանագրով, երբ Արցախի Հանրապետությունը վերահսկում էր Լեռնային Ղարաբաղի շրջանի մեծ մասը, ինչպես նաև հարակից շրջաններ։


== Ժամանակացույց ==
Մարտունու հրետակոծությունը սկսվել է 2020 թվականի սեպտեմբերի 27-ին։
2020 թվականի հոկտեմբերի 1-ին Արցախի Հանրապետության Մարտունի քաղաքը ենթարկվել է Ադրբեջանի զինված ուժերի հրետանային կրակի և ռմբակոծության։ Քաղաքը հրթիռակոծվել է նաև TOS-1 համազարկային կրակի ռեակտիվ կայաններից, որոնք հարվածել են բնակելի շենքերին։


== Տուժածներ ==
Արցախի Հանրապետության Մարտունու շրջվարչակազմի ղեկավար Էդիկ Ավանեսյանի խոսքով՝ հոկտեմբերի սկզբի դրությամբ Մարտունի քաղաքում զոհվել է 5 բնակիչ, վիրավորվել 10 բնակիչ։ Ավերվել են նաև ենթակառուցվածքները։ Մարտունեցիները ստիպված են եղել թաքնվել ապաստարաններում։


== Արձագանքներ ==


=== Amnesty International ===
 
2020 թվականի Արցախում հրադադարի համաձայնագրից հետո Amnesty International-ն այցելել է Հայաստանում, Ադրբեջանում և Արցախի Հանրապետությունում հարվածային կետեր։


=== Human Rights Watch ===
Human Rights Watch-ը և Հայաստանի իշխանությունները հայտարարել են, որ հակամարտության ընթացքում Մարտունիում և Լեռնային Ղարաբաղի այլ շրջաններում վնասվել է առնվազն ինը բժշկական հաստատություն։


== Տես նաև ==
Ստեփանակերտի ռմբակոծում (2020)
Սուրբ Ղազանչեցոց եկեղեցու հրթիռակոծություն (2020)


== Ծանոթագրություններ ==
Լե Բորդ Օմոն

Լե Բորդ Օմոն (ֆր.՝ Les Bordes-Aumont), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 431 մարդ, բնակչության խտությունը` 78.51 մարդ/կմ²։ Բնակավայրը զբաղեցնում է 5.49 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 13 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 348 աշխատունակ (15-64 տարեկան) բնակիչ, որոնցից ակտիվ էին 280-ը, իսկ ոչ ակտիվները` 68։ Ակտիվության ցուցանիշը կազմում է 80,5 %։ 280 աշխատունակ մարդկանցից աշխատել է 263 անձ (133 տղամարդ և 130 կին)։ Գործազուրկ են եղել 17 անձ (7 տղամարդ և 10 կին)։ 68 անաշխատունակներից 23-ը եղել են աշակերտներ կամ ուսանողներ, 28-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Պետուխ (գետ)

Պետուխ (ռուս.՝ Петух), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուդա գետի ափում։ Գետի երկարությունը 59 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Սուդա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000008118
Հիդրոլոգիական ուսումնասիրությունների կոդը - 110000811
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.